Λάκης Σκέλλας

Ο Λάκης (Μιχάλης) Σκέλλας (Αθήνα, 1918 – Αθήνα, 1998) ήταν Έλληνας ηθοποιός. Εργάστηκε στο θέατρο (1943–1955) και στον κινηματογράφο (1950–1966). Στο σχετικά σύντομο πέρασμά του από το θέατρο και τον κινηματογράφο συμμετείχε σε σημαντικό αριθμό παραστάσεων και ταινιών. Υπηρέτησε ετερόκλιτα είδη θεάτρου, όπως το θέατρο πρόζας (δράμα και κωμωδία), την επιθεώρηση, την οπερέτα. Ερμήνευσε μικρούς ρόλους —κωμικούς και δραματικούς— σε παραστάσεις κλασικού και σύγχρονου ξένου ρεπερτορίου, νεοελληνικών έργων αλλά και μπουλβάρ. Αντίστοιχα, και στον κινηματογράφο ερμήνευσε μικρούς συμπληρωματικούς ρόλους, τόσο κωμικούς όσο και δραματικούς, σε διάφορα είδη ταινιών. Ως προς τα ερμηνευτικά του χαρακτηριστικά, υπήρξε κυρίως τυπίστας και δευτερευόντως καρατερίστας.

 Βιογραφικά στοιχεία 
Ο Λάκης Σκέλλας γεννήθηκε το 1918 στην Αθήνα. Φοίτησε στη Δραματική Σχολή του Εθνικού Θεάτρου, από όπου αποφοίτησε το 1943 ως αριστούχος. Έγινε μέλος του Σ.Ε.Η την ίδια χρονιά. Το 1943 έπαιξε στην πρώτη του επαγγελματική παράσταση στη Λυρική Σκηνή και αμέσως μετά εργάστηκε στο Εθνικό Θέατρο (1944). Την περίοδο της Κατοχής συμμετείχε στην Εθνική Αντίσταση με το Εθνικό Απελευθερωτικό Μέτωπο (Ε.Α.Μ.). Μετά τα Δεκεμβριανά ακολούθησε τη μαζική φυγή πολλών μελών του Ε.Α.Μ. από την Αθήνα προς τη Βόρεια Ελλάδα και συμμετείχε σε παραστάσεις που δίνονταν στις πόλεις καταφυγής. Επέστρεψε στην Αθήνα όταν υπογράφτηκε η Συμφωνία της Βάρκιζας και προσλήφθηκε ξανά στο Εθνικό Θέατρο (Απρ. 1945). Η νέα συνεργασία του με το Εθνικό Θέατρο τερματίστηκε έναν χρόνο περίπου μετά, όταν και διώκεται για τις πολιτικές του πεποιθήσεις. Το 1947 εξορίστηκε στη Μακρόνησο στο Β' Τάγμα Σκαπανέων. Εκεί, σύμφωνα με μετέπειτα μαρτυρίες, υπήρξε πρωτεργάτης στη δημιουργία της θεατρικής ομάδας του Τάγματος.Παπαδούκα, Ολυμπία (2001). ό.π., σ. 29. Επαναδραστηριοποιήθηκε επαγγελματικά το 1948 και ως τα μέσα της δεκαετίας του '50 είχε σχεδόν αδιάλειπτη παρουσία στο θέατρο. Εργάστηκε, κυρίως στο ελεύθερο θέατρο, τόσο σε εμπορικούς θιάσους πρόζας και επιθεώρησης όσο και σε εναλλακτικούς θιάσους ρεπερτορίου, ενώ για λίγους μήνες συνεργάστηκε ξανά με το Εθνικό Θέατρο (1950/51). Η ενασχόλησή του με το θέατρο φαίνεται ότι σταμάτησε το 1955. Αντίθετα, συνέχισε να εργάζεται ως ηθοποιός στον κινηματογράφο σχεδόν για μια ακόμα δεκαετία. Μετά το 1966 δεν εντοπίζονται καθόλου στοιχεία επαγγελματικής δραστηριότητάς του ως ηθοποιού. Όπως μαρτυρά ο Θόδωρος Έξαρχος, ο Λ. Σκέλλας απομακρύνθηκε από την ηθοποιία και ανέπτυξε επιχειρηματικές δραστηριότητες.Έξαρχος, Θεόδωρος (1996). ό.π., σ. 423. Πέθανε τον Ιανουάριο του 1998 και θάφτηκε στο Α' Νεκροταφείο Αθηνών.

 Επαγγελματική πορεία 
Αφετηρία της καριέρας του Λ. Σκέλλα υπήρξε η παράσταση της οπερέτας Μια νύχτα στη Βενετία από τη Λυρική Σκηνή, αρχικά στο Θερινό Θέατρο στην πλατεία Κλαυθμώνος (Αύγουστος 1943)«Θεατρικά Νέα». Αθηναϊκά Νέα [Αθήνα]: σελ. 01. 21/08/1943. και αργότερα στο Δημοτικό Θέατρο Πειραιά (Δεκέμβριος 1943). Έπειτα, από το 1944 έως το 1945 εργάστηκε στο Εθνικό Θέατρο, όπου συμμετείχε στη βασική διανομή δέκα παραγωγών (Το σπίτι της κούκλας, Μίνα φον Μπάρνχελμ, Αρραβωνιάσματα, Ο έμπορος της Βενετίας, Στο γέρμα του χειμώνα κ.ά.) και στην επανάληψη της παράστασης του Ταρτούφου (Αύγουστος 1944), ενώ στην επανάληψη της παράστασης Αρραβωνιάσματα (1945) ερμήνευσε δύο μικρούς ρόλους (Κώστας, χωροφύλακας). Με την επαναπρόσληψή του στο Εθνικό (Φλεβάρης–Μάρτης 1946), έλαβε μέρος στη διανομή τριών παραστάσεων (Η γη είναι σφαίρα, Ο ηλίθιος, Καποδίστριας). Στο Εθνικό την περίοδο αυτήν εργάστηκε υπό τις σκηνοθετικές οδηγίες του Πέλου Κατσέλη και του Σωκράτη Καραντινού και ερμήνευσε μικρούς ρόλους, με εξαίρεση δύο παραστάσεις στις οποίες ανέλαβε πιο σημαντικούς ρόλους. Συγκεκριμένα, στην παράσταση Ο επιθεωρητής ερμήνευσε τον ρόλο του Μίσκα και στην παράσταση Ο έμπορος της Βενετίας τον ρόλο του Λανσελότου Γόμπου. Ο κύκλος συνεργασιών του με το Εθνικό Θέατρο έκλεισε τη σεζόν 1950/51 όταν και επέστρεψε, για τελευταία φορά, συμμετέχοντας στις παραστάσεις Όπως σας αρέσει, Αγία Ιωάννα και Χαραυγή.

Μετά την επιστροφή του από την εξορία στη Μακρόνησο συνεργάστηκε με το Θέατρο Τέχνης «Κάρολος Κουν» στην παράσταση του Ματωμένου γάμου (Απρίλιος 1948). Έπειτα, για τη θερινή σεζόν του 1948 εντάχθηκε στο δυναμικό του θιάσου της Κατερίνας Ανδρεάδη, συμμετέχοντας στις τρεις παραγωγές του. Με την Κατερίνα Ανδρεάδη συνεργάστηκε τελευταία φορά τον Σεπτέμβριο του 1949 στην παράσταση Αντώνιος και Κλεοπάτρα. Ακολούθησαν μία σειρά από συνεργασίες στο ελεύθερο θέατρο (θίασος Μ. Κοτοπούλη, θίασος Κ. Μουσούρη, θίασος Β. Μανωλίδου – Γ. Παππά, θίασος Κ. Παπά – Σπ. Μουσούρη), όπου ερμήνευσε μια σειρά από μικρούς ρόλους. Τη θερινή σεζόν του 1949 συμμετείχε μαζί με άλλους νέους καλλιτέχνες, οι οποίοι προέρχονταν κυρίως από το Θεατρικό Εργαστήρι του Βασίλη Ρώτα, στον βραχύβιο θίασο Ρεαλιστικό Θέατρο. Στον θίασο αυτόν συνέπραξε βοηθητικά και ο Αιμίλιος Βεάκης. Το καλοκαίρι του 1951 πραγματοποίησε μια ριζική αλλαγή στη θεατρική του καριέρα, καθώς άρχισε να εργάζεται σε θιάσους επιθεώρησης τόσο εντός Αθηνών όσο και σε περιοδείες. Υπηρέτησε το επιθεωρησιακό είδος έως και την παύση της θεατρικής του σταδιοδρομίας κατά τη θεατρική σεζόν 1955/56. Η θεατρική κριτική της εποχής του θεώρησε ότι συνδύαζε στο ρεπερτόριό του το κωμικό με το δραματικό στοιχείο, αλλά ότι υπερίσχυε ερμηνευτικά στην κωμωδία.

Στον κινηματογράφο συμμετείχε σε τριάντα περίπου ελληνικές κωμικές και δραματικές ταινίες, ερμηνεύοντας μία ευρεία γκάμα ρόλων. Η πρώτη του κινηματογραφική εμφάνιση πραγματοποιήθηκε με την ταινία της Μαρίας Πλυτά Τ' αρραβωνιάσματα (1950), όπου ερμήνευσε τον ρόλο του μουγκού Μηνά, έναν μικρό αλλά χαρακτηριστικό ρόλο. Ομοίως, και στις επόμενες συνεργασίες του με τη Μ. Πλυτά υποδύθηκε μικρούς αλλά αξιοπρόσεκτους ρόλους, οι οποίοι μεταξύ άλλων, βασίζονταν στον έντονο μετασχηματισμό της εξωτερικής του εμφάνισης. Ενδιαφέρουσα υπήρξε η ερμηνεία του στην ταινία του Φρίξου Ηλιάδη Νεκρή πολιτεία (1951), όπου αποτυπώνεται το ερμηνευτικό στοιχείο που τον διέκρινε, δηλ. ο συνδυασμός δραματικού και κωμικού. Συνεργάστηκε επίσης, με τους σκηνοθέτες: Γιώργο Τζαβέλλα, Γρηγόρη Γρηγορίου, Ερρίκο Θαλασσινό, Βασίλη Γεωργιάδη κ.ά. Ολοκλήρωσε την καριέρα του με τη μελοδραματική ταινία του Κώστα Λυχναρά Κλεμμένη αγάπη (1966). Τέλος, κατά καιρούς συμμετείχε σε διάφορες εκδηλώσεις, λογοτεχνικές βραδιές διαβάζοντας αποσπάσματα λογοτεχνικών έργων.

 Καλλιτεχνική παρουσία 
 Φιλμογραφία 
Κατάλογος κινηματογραφικών ταινιών στις οποίες ο Λ. Σκέλλας συμμετείχε ως ηθοποιός.Βαλούκος, Στάθης. Φιλμογραφία του ελληνικού κινηματογράφου : 1914-2007. Αθήνα: Αιγόκερως, 2001. ISBN 9789603221074.
+ Έτος Παραγωγής  Τίτλος ταινίας  ΣκηνοθέτηςΡόλος 1950  Τ' αρραβωνιάσματα Μαρία Πλυτάαστυνομικός1951 Η λύκαινα Νεκρή πολιτεία  Φρίξος ΗλιάδηςΓιαννακός Ο βαφτιστικός Μαρία ΠλυτάΜάνος Κορτάσης 1952  Η Αγνή του λιμανιού  Γιώργος ΤζαβέλλαςΜαθαρίκος Ο γρουσούζης  1957 Η θεία απ' το Σικάγο  Αλέκος Σακελλάριοςπωλητής καλτσών Ο μεγαλοκαρχαρίας Φίλιππας Φυλακτός 1958  Ο μισογύνης Φίλιππας Φυλακτός Μια ζωή την έχουμε  Γιώργος Τζαβέλλας Μια λατέρνα μια ζωή  Σωκράτης Καψάσκης Η κυρά μας η μαμμή  Αλέκος ΣακελλάριοςΔημητρός Νότσικας 1959  Νταντά με το ζόρι  Στέλιος ΖωγραφάκηςΑπόστολος Περδίκας Ζάλογγο, το κάστρο της λευτεριάς Στέλιος Τατασόπουλος Ναυάγια της ζωής Μαρία ΠλυτάΚώστας Βενιέρης Δουλειές με φούντες Πάνος Γλυκοφρύδης Κρυστάλλω Βασίλης Γεωργιάδης 1961  Η κατάρα της μάναςΣτέφος Λιάκουρας  1962  Δέσπω Κώστας ΔούκαςΒλάσης, πατέρας Δέσπως 1963  Ο αδελφός Άννα   Γρηγόρης Γρηγορίουμοναχός Αθανάσιος1964 Οι κολασμένοι Γιάννης ΧαρβάτηςΜιχάλης Διωγμός  Γρηγόρης Γρηγορίου Η Κύπρος στις φλόγες Ερρίκος Θαλασσινός 1965  Αδίστακτοι Ντίνος Κατσουρίδης Όχι, κύριε Τζόνσον  Γρηγόρης Γρηγορίου Η μοίρα του αθώου  δήμαρχος Πρέπει να ζήσης αγάπη μουΓιώργος ΝομικόςΑλέξης, φίλος Πάνου Με λύγισε η φτώχεια Ρένα Γαλάνη 1966  Σύντομο διάλειμμα Ντίνος Κατσουρίδης Κλεμμένη αγάπη Κώστας Λυχναράς

 Παραστασιογραφία 
Κατάλογος βασικών πληροφοριών θεατρικών παραστάσεων, στις οποίες ο Λ. Σκέλλας συμμετείχε ως ηθοποιός.

 σεζόν παράσταση ρόλος θίασος θέατρο σκηνοθέτης Ελληνική Θεατρική Περίοδος 1943/1944 Μια νύχτα στη Βενετία Τζόρτζο Τεστάτσο Εθνική Λυρική Σκηνή Δημοτικό Θέατρο Πειραιά Ρενάτο Μόρντο Ελληνική Θεατρική Περίοδος 1943/1944 Το σπίτι της κούκλας Ένας λουστράκος Εθνικό Θέατρο της Ελλάδας Κτήριο Τσίλερ Πέλος Κατσέλης Ελληνική Θεατρική Περίοδος 1943/1944 Μίνα φον Μπάρνχελμ Ξενοδόχος Εθνικό Θέατρο της Ελλάδας Κτήριο Τσίλερ Πέλος Κατσέλης Ελληνική Θεατρική Περίοδος 1943/1944 Ο Ταρτούφος Κύριος Λουαγιάλ Εθνικό Θέατρο της Ελλάδας Θερινόν Θέατρον Σωκράτης Καραντινός Ελληνική Θεατρική Περίοδος 1943/1944 Αρραβωνιάσματα Κώστας Εθνικό Θέατρο της Ελλάδας Θερινόν Θέατρον Πέλος Κατσέλης Ελληνική Θεατρική Περίοδος 1944/1945 Το μεγάλο παιχνίδι Ένας διακονιάρηςΒ' Αστυνομικός Εθνικό Θέατρο της Ελλάδας Κτήριο Τσίλερ Πέλος Κατσέλης Ελληνική Θεατρική Περίοδος 1944/1945 Λευτεριά Στορνάρης Εθνικό Θέατρο της Ελλάδας Κτήριο Τσίλερ  Ελληνική Θεατρική Περίοδος 1944/1945 Αρραβωνιάσματα ΚώσταςΧωροφύλακας Εθνικό Θέατρο της Ελλάδας Κτήριο Τσίλερ Πέλος Κατσέλης Ελληνική Θεατρική Περίοδος 1944/1945 Ο έμπορος της Βενετίας ΛεονάρντοΛανσελότος Γόμπος Εθνικό Θέατρο της Ελλάδας Θερινόν Θέατρον Πέλος Κατσέλης Ελληνική Θεατρική Περίοδος 1944/1945 Ο επιθεωρητής Μίσκα Εθνικό Θέατρο της Ελλάδας Θερινόν Θέατρον Σωκράτης ΚαραντινόςΑντώνης Κριεζής Ελληνική Θεατρική Περίοδος 1944/1945 Η Αρλεζιάνα ΜπαλέττοΧωρικόςΥπηρέτης Εθνικό Θέατρο της Ελλάδας Θερινόν Θέατρον Πέλος Κατσέλης Ελληνική Θεατρική Περίοδος 1945/1946 Οι μνηστήρες του θρόνου  Εθνικό Θέατρο της Ελλάδας Κτήριο Τσίλερ Πέλος Κατσέλης Ελληνική Θεατρική Περίοδος 1945/1946 Στο γέρμα του χειμώνα Αλήτης Εθνικό Θέατρο της Ελλάδας Κτήριο Τσίλερ Σωκράτης Καραντινός Ελληνική Θεατρική Περίοδος 1945/1946 Η γη είναι σφαίρα Γ΄ Παιδί Εθνικό Θέατρο της Ελλάδας Κτήριο Τσίλερ Σωκράτης Καραντινός Ελληνική Θεατρική Περίοδος 1945/1946 Ο ηλίθιος Παρέα του Ραγόζιν Εθνικό Θέατρο της Ελλάδας Κτήριο Τσίλερ Πέλος Κατσέλης Ελληνική Θεατρική Περίοδος 1945/1946 Καποδίστριας Σπιούνος Εθνικό Θέατρο της Ελλάδας Κτήριο Τσίλερ Σωκράτης Καραντινός Ελληνική Θεατρική Περίοδος 1947/1948 Ματωμένος γάμος Ξυλοκόπος Α Θέατρο Τέχνης «Κάρολος Κουν» Θέατρο Αλίκης Κάρολος Κουν Ελληνική Θεατρική Περίοδος 1947/1948 Το ευλαβικό γύναιο - Ο Απόλλων του Μπελλάκ ΥπάλληλοςΔεύτερος άντρας Θίασος Κατερίνας - Ελεύθερος Καλλιτεχνικός Οργανισμός Θέατρο Κατερίνας Κάρολος Κουν Ελληνική Θεατρική Περίοδος 1947/1948 Η Κυρία Εισαγγελεύς  Θίασος Κατερίνας - Ελεύθερος Καλλιτεχνικός Οργανισμός Θέατρο Κατερίνας  Ελληνική Θεατρική Περίοδος 1947/1948 Χρυσή μου Ρουθ Χάρολντ Κόμπερμάιερ Θίασος Κατερίνας - Ελεύθερος Καλλιτεχνικός Οργανισμός Θέατρο Κατερίνας Κάρολος Κουν Ελληνική Θεατρική Περίοδος 1948/1949 Κάρμεν η χιτάνα  Θίασος Κοτοπούλη Θέατρο Rex Τάκης Μουζενίδης Ελληνική Θεατρική Περίοδος 1948/1949 Το χρυσάφι Τζίμυ Κανάκα Ρεαλιστικό Θέατρο Θέατρο Περοκέ Γιώργος Γιαννίσης Ελληνική Θεατρική Περίοδος 1948/1949 Σχολείο συζύγων Εργκάστ Ρεαλιστικό Θέατρο Θέατρο Περοκέ Κωστής Κοτζιάς Ελληνική Θεατρική Περίοδος 1948/1949 Νυφιάτικο τραγούδι Τρελοκαμπούρος Ρεαλιστικό Θέατρο Θέατρο Περοκέ Γιώργος Γιαννίσης Ελληνική Θεατρική Περίοδος 1948/1949 Ερωτικός πυρετός  Ρεαλιστικό Θέατρο Θέατρο Περοκέ Κωστής Κοτζιάς Ελληνική Θεατρική Περίοδος 1949/1950 Αντώνιος και Κλεοπάτρα Μαντατοφόρος Θίασος Κατερίνας - Ελεύθερος Καλλιτεχνικός Οργανισμός Θέατρο Ιντεάλ Σωκράτης Καραντινός Ελληνική Θεατρική Περίοδος 1949/1950 Προσκήνιο Ιωάννης Μωζιέ Θίασος Κώστα Μουσούρη Θέατρο Αλίκης Αλέξης Σολομός Ελληνική Θεατρική Περίοδος 1949/1950 Λίλιομ Βολφ Μπίλφελντ Θίασος Κώστα Μουσούρη Θέατρο Αλίκης Αλέξης Σολομός Ελληνική Θεατρική Περίοδος 1949/1950 Ένας αξιοθαύμαστος υπηρέτης Αρχιμάγειρας Φλερύ Θίασος Κώστα Μουσούρη Θέατρο Αλίκης Αλέξης Σολομός Ελληνική Θεατρική Περίοδος 1949/1950 Το νου σου στην Αμέλια ΑστυνόμοςΔήμαρχος Θίασος Βάσως Μανωλίδου - Γιώργου Παππά Θέατρο Γκλόρια (θερινό) Αλέξης Σολομός Ελληνική Θεατρική Περίοδος 1949/1950 Ο σατανάς Α Εργάτης Θίασος Βάσως Μανωλίδου - Γιώργου Παππά Θέατρο Γκλόρια (θερινό) Τάκης Μουζενίδης Ελληνική Θεατρική Περίοδος 1950/1951 Όπως σας αρέσει Γουλιέλμος Εθνικό Θέατρο της Ελλάδας Κτήριο Τσίλερ Αλέξης Σολομός Ελληνική Θεατρική Περίοδος 1950/1951 Αγία Ιωάννα Ένας άγγλος ακόλουθος Εθνικό Θέατρο της Ελλάδας Κτήριο Τσίλερ Αλέξης Σολομός Ελληνική Θεατρική Περίοδος 1950/1951 Χαραυγή Β Κοτζαμπάσης Εθνικό Θέατρο της Ελλάδας Κτήριο Τσίλερ Κωστής Μιχαηλίδης Ελληνική Θεατρική Περίοδος 1950/1951 Λευκός γάμος (Ανυμέναιοι) Κυρ Σταμάτης Θίασος Κρινιώς Παπά και Σπύρου Μουσούρη Θέατρο Ντο Ρε  Ελληνική Θεατρική Περίοδος 1951/1952 Σκάνδαλα γυναικών  Νέος Μουσικός Οργανισμός Θέατρο Παπαϊωάννου Απόλλων Γαβριηλίδης Ελληνική Θεατρική Περίοδος 1951/1952 Φρύνη του 52  Νέος Μουσικός Οργανισμός Θέατρο Παπαϊωάννου  Ελληνική Θεατρική Περίοδος 1951/1952 Βρε Μανώλη τραμπαρίφα  Νέος Μουσικός Οργανισμός Θέατρο Παπαϊωάννου  Ελληνική Θεατρική Περίοδος 1951/1952 Πικραγγουριά  Νέος Μουσικός Οργανισμός Θέατρο Παπαϊωάννου  Ελληνική Θεατρική Περίοδος 1951/1952 Βασίλισσα της νύχτας  Νέος Μουσικός Οργανισμός Θέατρο Ακροπόλ Τάκης Μουζενίδης Ελληνική Θεατρική Περίοδος 1951/1952 Να τι θα πη Αθήνα  Νέος Μουσικός Οργανισμός Θέατρο Ακροπόλ Απόλλων Γαβριηλίδης Ελληνική Θεατρική Περίοδος 1952/1953 Ο ελαφρόμυαλος Αιδεσιμότατος Χώλιντεϊ Θίασος Μίμη Φωτόπουλου Θέατρο Παλλάς  Ελληνική Θεατρική Περίοδος 1954/1955 Μικρό μεγάλο παστρεύει  Θίασος Ν. Σταυρίδη, Καλής Καλο και Κ. Μανιατάκη Θέατρο Μετροπόλ Καλή Καλό

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

 Παραπομπές 

 Βιβλιογραφία 
 Βαλούκος, Στάθης. Φιλμογραφία του ελληνικού κινηματογράφου: 1914-2007. Αθήνα: Αιγόκερως, 2001. 
Έξαρχος, Θόδωρος. Έλληνες ηθοποιοί. «Αναζητώντας τις ρίζες»: έτος γέννησης από 1990 μέχρι 1925 (Ν–Ω), τόμος Β2. Αθήνα – Γιάννινα: Δωδώνη, 1996.
 «Θεατρικά Νέα», Αθηναϊκά Νέα [Αθήνα], 21/08/1943.
 Καραγάτσης, Μ. Κριτική θεάτρου, 1946–1960. Αθήνα: Βιβλιοπωλείον της Εστίας, 1999.
 Μάργαρης, Νίκος. «Το θέατρο στη Μακρόνησο», Θεατρικά, Κινηματογραφικά, Τηλεοπτικά 38–46 (Ιανουάριος–Αύγουστος 1980).
 Παπαδούκα, Ολυμπία. Το θέατρο της Αθήνας: Κατοχή – Αντίσταση – Διωγμοί. Αθήνα: Κ. & Π. Σμπίλιας, 2001.
 Πλωρίτης, Mάριος. «"Νυφιάτικο τραγούδι" του Ν. Περγιάλη στο Ρεαλιστικό θέατρο. Το θέατρο», Ελευθερία [Αθήνα], 24/06/1949.
 Σταματοπούλου - Βασιλάκου, Χρυσόθεμις (επιμ.). Σωματείο Ελλήνων Ηθοποιών: ογδόντα χρόνια 1917–1997. Αθήνα: Κ. & Π. Σμπίλιας, 1999.
 Σταματοπούλου, Έλενα. Το νεοελληνικό θέατρο στα χρόνια της καχεκτικής δημοκρατίας (1944–1967): η πολιτική ρεπερτορίου των αθηναϊκών επαγγελματικών θιάσων πρόζας. Τόμος Α': 1944–1955. Ιωάννινα: Ισνάφι, 2017.

 Ηλεκτρονικές Πηγές 
 Εθνική Λυρική Σκηνή – Εικονικό Εκπαιδευτικό Μουσείο.
 Εθνικό Θέατρο Ελλάδας – Ψηφιοποιημένο Αρχείο .
 Ελληνικό Λογοτεχνικό και Ιστορικό Αρχείο (Ε.Λ.Ι.Α).
 Ταινιοθήκη της Ελλάδος -– Ψηφιακή Συλλογή .

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου